
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 104 
                                                               din 28 aprilie 2021
privind aprobarea schimbului locuinţei atribuite unui chiriaş cu o altă locuinţă vacantă de aceeaşi categorie, aflate în administrarea S.C. Apă Termic Transport S.A.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.033/14.04.2021 şi la Consiliul Local Sighișoara cu nr. 11.834/22.04.2021, de referatul de aprobare, înregistrat cu nr. 11.034/14.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere procesul - verbal cu nr. 10.295/07.04.2021 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit căruia s-a aprobat schimbul de locuinţă atribuită doamnei Grozea Maria Magdalena, în calitate de chiriaş în baza contractului de închiriere nr. 17/22.03.2017, încheiat cu S.C. A.T.T. S.A., cu o altă locuinţă vacantă de aceeaşi categorie, situată în Municipiul Sighișoara, strada Aleea Panseluţelor, nr. 23, apartamentul nr. 1, compus din 2 (două) camere și dependințe, urmare a adreselor înregistrate la Municipiul Sighişoara cu nr. 9.585/01.04.2021 şi nr. 10.275/07.04.2021;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1.275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;  

Având în vedere prevederile Hotărârii Consiliului Local Sighişoara nr. 21/27 februarie 2017 privind repartizarea în regim de închiriere a unor apartamente din blocurile construite prin Agenţia Naţională pentru Locuinţe;

Având în vedere adresele S.C. Apă Termic Transport S.A. cu nr. 604/19.03.2021 şi nr. 743/07.04.2021 înregistrate la Municipiul Sighișoara cu nr. 8.199/22.03.2021 şi nr. 10.275/07.04.2021, cu referire la locuința liberă aflată în administrarea acestei societăți şi confirmarea posibilităţii efectuării schimbului de locuinţă;

Având în vedere adresa înregistrată la Municipiul Sighişoara cu nr. 10.359/08.04.2021, cu referire la documentele justificative depuse de doamna Grozea Maria Magdalena, care stau la baza efectuării schimbului de locuinţe, solicitate de către Comisia socială de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe;
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe și pe cale de consecință, pentru                                                  aprobarea efectuării schimbului locuinţei atribuite unui chiriaş cu o altă locuinţă vacantă de aceeaşi categorie, aflate în administrarea S.C. Apă Termic Transport S.A.;  
Având în vedere Raportul de specialitate al Direcției Administrarea Patrimoniului, înregistrat cu nr. 11.035/14.04.2021, prin care se propune aprobarea schimbului locuinţei atribuite unui chiriaş cu o altă locuinţă vacantă de aceeaşi categorie, aflate în administrarea S.C. Apă Termic Transport S.A.;
Având în vedere avizele favorabile ale tuturor comisiilor pe domenii de specialitate;                 
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:      

Art. 1. Se aprobă schimbul locuinţei situată în Municipiul Sighişoara, str. Aleea Panseluţelor, nr. 17, bl. 602, et. IV, ap. 13, compusă din 2 (două) camere și dependințe, deţinută de doamna Grozea Maria Magdalena, în baza contractului de închiriere nr. 17 din 22.03.2017, încheiat cu S.C. Apă Termic Transport S.A., cu locuinţa vacantă de aceeaşi categorie, situată în Municipiul Sighişoara, str. Aleea Panseluţelor, nr. 23, ap. 1, compusă din 2 (două) camere și dependințe.

Art. 2. Date fiind prevederile articolului precedent, administratorul S.C. Apă Termic Transport S.A. va încheia noul contract de închiriere, ca urmare a avizării efectuării schimbului de locuinţe.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate al acestuia şi S.C. Apă Termic Transport S.A.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.     

PREŞEDINTE DE ŞEDINŢĂ,

  

    Burghelea Bogdan - Ioan          
                                               Contrasemnează pentru legalitate
                                      SECRETARUL GENERAL al municipiului,
                                                  

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;

  2 ex. Compartimentul Spaţiu locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.

18 ex.

B.A. 

